b'\n_START_ARTICLE_\nDvobarvna di\xc5\xa1avka\n_START_SECTION_\nOpis\n_START_PARAGRAPH_\nSamice dose\xc5\xbeejo telesno dol\xc5\xbeino do 12\xc2\xa0mm. Glava in oprsje sta \xc4\x8drne barve, zadek pa je pora\xc5\xa1\xc4\x8den z \xc5\xbeivo rde\xc4\x8dkastimi dla\xc4\x8dicami. Pri samcih je rde\xc4\x8dkasta barva zadka manj kri\xc4\x8de\xc4\x8da. Spomladi so ene prvih \xc4\x8debel, ki se pojavijo v naravi, saj lahko letajo \xc5\xbee februarja. Prvi se pojavijo samci, ki jim po nekaj tednih sledijo samice. Kmalu zatem se \xc4\x8debele parijo, po parjenju pa za\xc4\x8dnejo pripravljati gnezda za nov zarod. Gnezdo si ta vrsta naredi v praznih pol\xc5\xbejih hi\xc5\xa1icah. Stene celic izdela iz zgrizenega listja, nato pa vhod zakrije z borovimi iglicami ali podobnim rastlinskim materialom. V Sloveniji je dvobarvna di\xc5\xa1avka dejavna od marca do junija v eni generaciji.'